section_heading: Povijest
paragraph_text: Stonewall Inn, koji se nalazi u Christopherovoj ulici (engl. Christopher Street) na brojevima 51 i 53, zajedno s nekoliko drugih objekata u gradu bio je u vlasništvu mafijaške obitelji Genovese.Duberman, Martin, Stonewall, Penguin Books,1993., str. 181-189., ISBN 0-525-93602-5  Godine 1966. tri člana mafije uložila su 3500 dolara da bi od nekadašnjeg restorana i noćnog kluba napravili gejski bar. U baru nije bilo tekuće vode, WC je stalno poplavljivao, a nije bilo ni požarnog izlaza.Carter, David, Stonewall: The Riots that Sparked the Gay Revolution, St. Martin's Press, 2004., str. 74-80., ISBN 0-312-34269-1  Bar je imao dva plesna podija, a u stražnjem se dijelu nalazila mala prostorija u kojoj su se najčešće okupljale kraljice. Stonewall Inn bio je jedan od dvaju barova u New Yorku u koji su mogli ići našminkani feminizirani muškarci u muškoj odjeći. Procjenjuje se da su muškarci činili 98 % posjetitelja, ali su ponekad onamo dolazile i lezbijke.Deitcher, David (ur.), The Question of Equality: Lesbian and Gay Politics in America Since Stonewall, Scribner, 1995., str. 70., ISBN 0-684-80030-6  Zbog mješovitosti posjetitelja, svoje lokacije i činjenice da je ples bio dopušten, Stonewall Inn bio je poznat kao "najbolji gejski bar u gradu".